 مسا مسا اكيد شفتو اوييها تبعت فرحي اي بعدو مابلش بس رح بلش احكي انا عن قصتي حابه اعيشكن الاجواء من البدايه انا سوزان عمري سنه بعيش مع عيله فيكو تقولو مسرحيه شوي نحنا من عاداتنا مابنجوز لغرب يعني بس للقرايب انا امي وحماتي قرايب وحماتي بتكون مره عمي اللزم يعني اخوه لابي نحنا معروف عنا بالعيله عيله الصبيان مافيها بنات كتير بس انا وبنت عمي ميسون كمان بنت عم تاني مو اختو لهيثم هيثم بكون خطيبي العريس الايطالي متل مابنقلو لانو كان عايش بايطاليا بيدرس وشكلو متل الايطاليين برونزي وعيوني خضر وطويل ومفتول العضلات شلولخ عمروا يناهز سنه يعني فلفله الشباب قصتي بلشت من يوم ماعرفت انو ابن عمي هيثم جاي من ايطاليا يتزوج وكان لازم يختار يا انا يا ميسون بس لانو شاب مميز انا عملت المستحيل لاحصل عليه ومارح تسدقو لوقلت انو صار مسابقات ليتم الفوز فيه نروح بالبدايه للاجواء اللي فيها امي وحماتي طبعا يمكن هادولي اكبر اعداء بالشرق الاوسط امريكا وروسيا متل ما تيته بتوصفهن او شنغل ومنغل دايما صوتهن بالمجاكره طالع مانهن حبايب وامي كانت مانها حابه ياخدني ابن عمي هيثم مشان زود المحبه اللي بينها وبين حماتي هه بموتوا على بعض بس اقلكن مين السبب اكيد ماغيرها الكنج الكبير الراس الكبيره بروسلي العيله وهي تيته تراتراترا اقدملكن تيته صفيه مخزن وصيدليه وبنك وقاضي العيله لابعدها كلمه ولابعدها مشوره هي السبب العداوه بين امي وحماتي هي سبب الحرب البارده اللي بتصير هلاء بحكم انو نحنا عنا املاك كبيره بالبلد تحت حكم بروسلي فالتفرقه العنصريه اللي كانت تعملها تيته بين ام الصبيان اللي هي حماتي وبين امي اللي جابتني بس السبب وين انو هي حنونه اكتر علينا وحنونه على ابي لانو جاب بنت فشبت النار بين كناين تيته من قديم الزمان الا هذا الاوان 